**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 18 /12/2022**

**Αριθ. Πρωτ. 24340**

**ΑΠΟΣΠΑΣΜΑ**

# Από το πρακτικό της αριθμ. 30ης /2023ΤΑΚΤΙΚΗΣ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 270**

**Αποδοχή παραχώρησης με μίσθωμα, έργων του χώρου δασικής αναψυχής στη θέση «Αρβανίτσα» Κοινότητας Κυριακίου του Δήμου Λεβαδέων “.**

Στη Λιβαδειά σήμερα 15η Δεκεμβρίου 2023 ημέρα Παρασκευή και, ώρα 13.00 00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 23808/08-12-2023 (σε ορθή επανάληψη ως προς την ημερομηνία της συνεδρίασης) έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 5 (πέντε) , ήτοι

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης-Πρόεδρος 1. Μητάς Αλέξανδρος

2 Καλογρηάς Αθανάσιος 2. Πούλος Ευάγγελος

3. Σαγιάννης Μιχαήλ 3. Μπράλιος Νικόλαος

4. Μερτζάνης Κωνσταντίνος 4.Καραμάνης Δημήτριος

5. Καπλάνης Κωνσταντίνος

Αν και είχαν νόμιμα προσκληθεί

Ο Πρόεδρος της Οικονομικής Επιτροπής ενημέρωσε το σώμα ότι υποβλήθηκε η υπ΄αριθμ. πρωτ. 24243/15-12-2023 έγγραφη εισήγηση του Τμ. Εσόδων & Περιουσίας του Δήμου Λεβαδέων με θέμα *: ΄΄ Αποδοχή παραχώρησης με μίσθωμα, έργων του χώρου δασικής αναψυχής στη θέση «Αρβανίτσα» Κοινότητας Κυριακίου του Δήμου Λεβαδέων ΄΄* για συζήτηση του θέματος εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 24243/15-12-2023 έγγραφο του Τμ. Εσόδων & Περιουσίας του Δήμου Λεβαδέων με το οποίο εισηγούνται ως κατωτέρω:

*Ο χώρος δασικής αναψυχής στη θέση «Αρβανίτσα» υπάγεται στα διοικητικά όρια της Κοινότητας Κυριακίου σύμφωνα με το πρακτικό της Γνωμοδοτικής Επιτροπής Διοικητικών ορίων που ορίστηκε με την 4714/08-05-2000 απόφαση του Γενικού Γραμματέα της Περιφέρειας Στερεάς Ελλάδας και αποτελεί δημόσια δασική έκταση.*

*Με την αριθ. 1103518/3463/16-08-1999 προγραμματική Σύμβαση που υπεγράφη μεταξύ του Υπουργείου Γεωργίας και της Κοινότητας Κυριακίου διαμορφώθηκε το πλαίσιο για τη μελέτη και εκτέλεση δασοτεχνικών έργων προώθησης δραστηριοτήτων δασικής αναψυχής και ανάδειξης του φυσικού περιβάλλοντος σε δημόσια δάση και δασικές εκτάσεις στη θέση «Αρβανίτσα» περιοχής Κυριακίου Ν.Βοιωτίας, τα οποία μετά την ολοκλήρωση τους περιέρχονται στον αρμόδιο ΟΤΑ ο οποίος δεσμεύεται για είκοσι (20) έτη παραμένοντας ωστόσο η κυριότητα της έκτασης στο Ελληνικό Δημόσιο.*

*Με την αριθ.2525/16-07-2002 Απόφαση του ΓΓΠΣΕ εγκρίθηκε ο κανονισμός λειτουργίας του χώρου εστίασης και Αναψυχής στη θέση «Αρβανίτσα» Κοινότητας Κυριακίου, σύμφωνα με τον οποίο ορίστηκε υπεύθυνη η Κοινότητα Κυριακίου για τη φύλαξη και λειτουργία των έργων του χώρου.*

*Με το υπ.αριθ.4077/03-09-2007 έγγραφο της Γενικής Δ/νσης Περιφέρειας της Δ/νσης Δασών παραχωρήθηκαν τα έργα αναψυχής που έγιναν σε τμήμα της έκτασης της θέσης «Αρβανίτσα» στην Κοινότητα Κυριακίου και ταυτόχρονα της δόθηκε η δυνατότητα εκμίσθωσης του αναψυκτηρίου χώρου σε τρίτο, καθιστώντας αυτήν υπεύθυνη έναντι της Δασικής Αρχής για τη σωστή διαχείριση και λειτουργία του χώρου.*

*Με το υπ. αριθ. 670/11-01-2023 έγγραφο του Δήμου Λεβαδέων με το οποίο ζητούσε την ανανέωση παραχώρησης χρήσης έργων του χώρου στη θέση «Αρβανίτσα» στην Δημοτική Κοινότητα Κυριακίου του Δήμου Λεβαδέων*

*Με το υπ.αριθ.302126/15-06-2023 έγγραφο του Δασαρχείου Λιβαδειάς προς τη Δ/νση Δασών Ν.Βοιωτίας εισηγείται θετικά για την παραχώρηση με μίσθωμα έργων στον συγκεκριμένο χώρο*

*Με την υπ.αριθ.567625/17-10-2023 (ΑΔΑ: 9Β484653Π8-Ξ8Π) Απόφαση της Δ/νσης Δασών Ν. Βοιωτίας, αποφασίστηκε η παραχώρηση στον Δήμο Λεβαδέων για δέκα (10) χρόνια με μίσθωμα του ποσού των χιλίων (1.000,00 €) ευρώ ανά έτος , των έργων του χώρου δασικής αναψυχής στη θέση «Αρβανίτσα» της Δημοτικής Κοινότητας Κυριακίου του Δήμου Λεβαδέων, με την προϋπόθεση αποκατάστασης των ζημιών, τη χρήση του χώρου σύμφωνα με τα όσα προβλέπει ο Κανονισμός Λειτουργίας , την προσοχή σε πιθανές δολιοφθορές και να ληφθούν τα απαραίτητα μέτρα πυροπροστασίας.*

*Το μίσθωμα θα κατατίθεται εντός του πρώτου τριμήνου κάθε έτους, υπέρ του Πράσινου Ταμείου στον ειδικό κωδικό Ειδικός Φορέας Δασών και διατίθεται αποκλειστικά για σκοπούς αναδάσωσης ή δάσωσης ή δασοπροστασίας είτε στη Δ Ο Υ στον κωδικό ΚΑΕ 83894 και αφορά έσοδα του Πράσινου Ταμείου – Ειδικού Φορέα Δασών , είτε στην Τράπεζα της Ελλάδας στο λογαριασμό 26671/8 (IBAN GR 21010002400000000000266718) και ακολούθως το αποδεικτικό κατάθεσης θα υποβάλλεται στο Δασαρχείο Λιβαδειάς.*

*Η παραπάνω παραχώρηση του χώρου αναψυχής συνολικής επιφάνειας 10 στρεμμάτων καθώς και τα έργα που αποτυπώνονται στα τοπογραφικά διαγράμματα και τα αποσπάσματα χαρτών ΓΥΣ κλίμακας 1:1.000 & 1: 5.000 που συνοδεύουν τη μελέτη κατασκευής του χώρου καθώς τη υπ.αριθ.2277/03-08-2007 θετική εισήγηση του Δασαρχείου Λιβαδειάς.*

*Επιπλέον, η χρήση του χώρου θα γίνεται σύμφωνα με τον εγκεκριμένο κανονισμό λειτουργίας , ο οποίος θα είναι αναρτημένος σε εμφανή σημεία του χώρου.*

*Κάθε παραβίαση των όρων της παρούσας απόφασης ή φθοράς των εγκαταστάσεων επιφέρει αυτοδικαίως την ανάκληση της , την επαναφορά της χρήσης στην αρμόδια Δασική Υπηρεσία και την ποινική δίωξη των υπαιτίων.*

*Η παράδοση χρήσης θα γίνει με πρωτόκολλο παράδοσης – παραλαβής που θα υποβληθεί στην Δ/νση Δασών Ν.Βοιωτίας.*

***Κατόπιν των ανωτέρω και λαμβάνοντας υπόψη***

*- Το υπ.αριθ.670/11-01-2023 έγγραφο του Δήμου Λεβαδέων με το οποίο ζητούσε την ανανέωση παραχώρησης χρήσης έργων του χώρου στη θέση «Αρβανίτσα» στην Δημοτική Κοινότητα Κυριακίου του Δήμου Λεβαδέων*

*- Την υπ.αριθ.302126/15-06-2023 θετική εισήγηση του Δασαρχείου Λιβαδειάς, περί παραχώρησης χρήσης με μίσθωμα των έργων αναψυχής στη θέση «Αρβανίτσα*

*- την υπ.αριθ.567625/17-10-2023 (ΑΔΑ: 9Β484653Π8-Ξ8Π) Απόφαση της Δ/νσης Δασών Ν. Βοιωτίας, αποφασίστηκε* *η παραχώρηση στον Δήμο Λεβαδέων για δέκα (10) χρόνια με μίσθωμα του ποσού των χιλίων (1.000,00 €) ευρώ ανά έτος*

*- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010*

***Καλείστε***

*να αποφασίσετε για την* ***αποδοχή της παραχώρησης*** *κατά χρήση με καταβολή μισθώματος**του ποσού των χιλίων (1.000,00 €) ευρώ ανά έτος, στη θέση «Αρβανίτσα» στην Δημοτική Κοινότητα Κυριακίου του Δήμου Λεβαδέων για χρονικό διάστημα δέκα (10) ετών ήτοι μέχρι την 31/12/2032, μετά το πέρας του οποίου η χρήση επανέρχεται στην Δασική Υπηρεσία χωρίς άλλη διατύπωση.*

*Οι όροι της παραχώρησης και οι προϋποθέσεις θα είναι σύμφωνα με τα όσα αναφέρονται στην υπ.αριθ.****567625/17-10-2023*** *Απόφαση της Δ/νσης Δασών Ν. Βοιωτίας.*

**Η Οικονομική Επιτροπή λαμβάνοντας υπόψη:**

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του άρθρου 221 του Ν.4412/2016

-Το με αριθ. πρωτ. 24243/15-12-2023 έγγραφο του Τμ. Εσόδων & Περιουσίας του Δήμου Λεβαδέων που διανεμήθηκε

- Την υπ.αριθ.567625/17-10-2023 (ΑΔΑ: 9Β484653Π8-Ξ8Π) Απόφαση της Δ/νσης Δασών Ν. Βοιωτίας

-Την μεταξύ των μελών συζήτηση σύμφωνα με τα πρακτικά

- την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την **παραχώρηση** κατά χρήση με καταβολή μισθώματοςτου ποσού των χιλίων (1.000,00 €) ευρώ ανά έτος, στη θέση «Αρβανίτσα» στην Δημοτική Κοινότητα Κυριακίου του Δήμου Λεβαδέων για χρονικό διάστημα δέκα (10) ετών ήτοι μέχρι την 31/12/2032, μετά το πέρας του οποίου η χρήση επανέρχεται στην Δασική Υπηρεσία χωρίς άλλη διατύπωση.

Οι όροι της παραχώρησης και οι προϋποθέσεις θα είναι σύμφωνα με τα όσα αναφέρονται στην υπ.αριθ.**567625/17-10-2023** Απόφαση της Δ/νσης Δασών Ν. Βοιωτίας.

**Η παρούσα απόφαση πήρε αριθμό 270/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1. Kαλογρηάς Αθανάσιος

2. Σαγιάννης Μιχαήλ

3. Μερτζάνης Κωσταντίνος

4.Καπλάνης Κωνσταντίνος

ΠΙΣΤΟ ΑΠΟΣΠΑΣΜΑ

Λιβαδειά 18-12-2023

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ